L 12/2
RO
Jurnalul Oficial al Uniunii Europene
19.1.2022
(5)
Condițiile și limitele de utilizare a tratamentului oenologic de aerare sau oxigenare prevăzute la rândul 1 din tabelul 1 din partea A a anexei I la Regulamentul delegat (UE) 2019/934 autorizate în prezent sunt prea restrictive, deoarece permit doar utilizarea oxigenului gazos.
În schimb, acestea trebuie să facă trimitere la fișele OIV relevante 2.1.1 și 3.5.5 care permit atât utilizarea oxigenului, cât și a aerului.
(6)
Din motive de exhaustivitate, condițiile și limitele de utilizare a tratamentului oenologic termic prevăzute la rândul 2 din tabelul 1 din partea A a anexei I la Regulamentul delegat (UE) 2019/934 trebuie să facă trimitere la fișele OIV suplimentare care se referă la tratamentele termice, și anume fișele 2.3.6, 2.3.9, 3.5.4 și 3.5.10.
(7)
Deși au fost acceptate de OIV, tratamentele la rece nu sunt incluse în prezent în tabelul 1 din partea A a anexei I la Regulamentul delegat (UE) 2019/934.
Având în vedere importanța lor în procesul de vinificație, este necesar să se autorizeze utilizarea acestora, în anumite condiții, și să se adauge un nou rând în tabelul respectiv.
(8)
Pentru a îmbunătăți claritatea, este necesar să se precizeze agenții de filtrare inerți care sunt autorizați la rândul 3 din tabelul 1 din partea A a anexei I la Regulamentul delegat (UE) 2019/934 prin trimitere la fișele OIV relevante, și anume fișele 2.1.11, 2.1.11.1, 3.2.2 și 3.2.2.1.
(9)
La rândul 5 din tabelul 1 din partea A a anexei I la Regulamentul delegat (UE) 2019/934, din motive de consecvență, informațiile privind categoriile de produse vinicole în a căror producție se poate elimina dioxidul de sulf prin procedee fizice trebuie să fie eliminate din coloana 2 și introduse într-o nouă coloană 3 din tabelul respectiv.
(10)
Articolul 29 din Regulamentul delegat (UE) 2018/273 al Comisiei (3) prevede că o serie de tratamente trebuie înregistrate în registrul menționat la articolul 147 alineatul (2) din Regulamentul (UE) nr.
1308/2013.
Această cerință este menționată în unele rânduri relevante ale tabelului 1 din partea A a anexei I la Regulamentul delegat (UE) 2019/934, dar nu în toate, precum și în unele apendice la anexa I la regulamentul respectiv.
Pentru a îmbunătăți consecvența în cadrul Regulamentului delegat (UE) 2019/934, această cerință trebuie menționată în toate rândurile relevante din tabelul 1, adăugând-o acolo unde lipsește și transferând-o, după caz, din apendicele la anexa I.
Aceasta se referă la coloana 2 rândurile 6, 10, 11, 12, 16, 17 și 18 din tabelul 1 și la apendicele 5, 7, 8 și 10 la anexa I.
(11)
Partea I secțiunea B punctul 1 literele (b) și (c) din anexa VIII la Regulamentul (UE) nr.
1308/2013 se referă la posibilitatea de a majora, prin concentrare parțială, tăria alcoolică naturală a mustului de struguri și, respectiv, a vinului.
Acest tratament oenologic nu este inclus în prezent în tabelul 1 din partea A a anexei I la Regulamentul delegat (UE) 2019/934.
Prin urmare, acesta trebuie să fie autorizat și să se adauge un nou rând în tabelul respectiv.
(12)
Rezoluția OIV-OENO 594A-2019 a stabilit o nouă practică oenologică, și anume reducerea numărului de microorganisme indigene din struguri și musturi printr-un procedeu discontinuu la înaltă presiune.
Prin urmare, în tabelul 1 din partea A a anexei I la Regulamentul delegat (UE) 2019/934 trebuie adăugat un nou rând.
(13)
Rezoluția OIV-OENO 594B-2020 a stabilit o nouă practică oenologică, și anume tratarea musturilor prin procedee continue la înaltă presiune pentru eliminarea microorganismelor sălbatice.
Prin urmare, în tabelul 1 din partea A a anexei I la Regulamentul delegat (UE) 2019/934 trebuie adăugat un nou rând.
(14)
Rezoluția OIV-OENO 616-2019 a stabilit o nouă practică oenologică, și anume tratarea strugurilor zdrobiți cu ultrasunete pentru a facilita extracția compușilor lor.
Prin urmare, în tabelul 1 din partea A a anexei I la Regulamentul delegat (UE) 2019/934 trebuie adăugat un nou rând.
(3) Regulamentul delegat (UE) 2018/273 al Comisiei din 11 decembrie 2017 de completare a Regulamentului (UE) nr.
1308/2013 al Parlamentului European și al Consiliului în ceea ce privește sistemul de autorizații pentru plantările de viță-de-vie, registrul plantațiilor viticole, documentele însoțitoare și certificarea, registrul de intrări și de ieșiri, declarațiile obligatorii, notificările și publicarea informațiilor notificate, de completare a Regulamentului (UE) nr.
1306/2013 al Parlamentului European și al Consiliului în ceea ce privește controalele și sancțiunile relevante, de modificare a Regulamentelor (CE) nr.
555/2008, (CE) nr.
606/2009 și (CE) nr.
607/2009 ale Comisiei și de abrogare a Regulamentului (CE) nr.
436/2009 al Comisiei și a Regulamentului delegat (UE) 2015/560 al Comisiei (JO L 58, 28.2.2018, p. 1).